Forskellen på fnat og skoldkopper er, at skoldkopper skyldes en virus, mens fnat skyldes en mide i huden. Begge dele giver kløe og udslæt med rødme i huden og væskende blærer.
Fnat vil klø mest om natten, mens udslættet samtidig ikke vil opstå på hoved og nakke. Omvendt starter skoldkopper i hovedbund, hvorefter de spreder sig til ansigt, nakke og eventuelt resten af kroppen. Her er det altså nemt at se forskel på, om der er tale om det ene eller det andet.
Er man i tvivl om, hvorvidt ens barn er ramt af fnat eller skoldkopper, bør man søge læge, da skoldkopper går væk af sig selv, mens fnat kræver behandling.